sagorsarker/bangla-wikipedia huggingface dataset:
লিজেন্ডস অব রূপগঞ্জ

লিজেন্ডস অব রূপগঞ্জ একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটির পূর্ব নাম ছিল গাজী ট্যাংক ক্রিকেটার্স। রূপগঞ্জ হল ঢাকার পূর্বে অবস্থিত একটি শহর, যেটি ক্লাবটির বর্তমান মালিক মহিউদ্দিন খান বাদলের হোমটাউন।
গাজী গ্রুপ ক্রিকেটার্স

গাজী গ্রুপ ক্রিকেটার্স একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটির পৃষ্ঠপোষক হল গাজী গ্রুপ। দলটি ঢাকা প্রিমিয়ার ডিভিশন ক্রিকেট লিগের ২০১৬-১৭ মৌসুমের আসরে চ্যাম্পিয়ন হয়েছিল।
বাহাওয়ালপুর জেলা

বাহাওয়ালপুর জেলা (পাঞ্জাবী,) পাকিস্তানের পাঞ্জাব প্রদেশের একটি অন্যতম জেলা। এটির রাজধানী শহরের নাম হচ্ছে বাহাওয়ালপুর। ১৯৯৮ সালের আদমশুমারির হিসাব অনুসারে জেলাটির জনসংখ্যা ছিল প্রায় ২,৪৩৩,০৯১ জন এর মত, যার মধ্যে থেকে শহুরে জনসংখ্যা ছিল ২৭.০১%। বাহাওয়ালপুর জেলাটি ২৪,৮৩০ বর্গ কিমি এলাকা জুড়ে গঠিত হয়েছে। জেলটিতে প্রায় দুই তৃতীয়াংশ (১৬,০০০ বর্গ কিমি) চোলিস্থান মরুভূমিতে ঢেকে রেখেছে; যেটি ভারতের থার মরুভূমি পর্যন্ত বিস্তার লাভ করেছে। জেলাটি তুলা উৎপাদনের একটি প্রধান এলাকা হিসেবে পরিচিত।
ভৌগোলিক অবস্থান অনুযায়ী জেলাটির দক্ষিণে পাঞ্জাব প্রদেশ, দক্ষিণ ও দক্ষিণপূর্ব বাহাওয়ালপুর জেলা, উত্তর-পূর্বে বাহাওয়ালনগর, বিহারী, লধরান ও মূলতান, পশ্চিমে রহিম ইয়ান খান এবং উত্তর-পশ্চিমে মুজাফফারগড় এর সীমানা।
জেলাটি প্রশাসনিকভাবে ৫টি তহসিল এবং ১০৭ ইউনিয়ন পরিষদ নিয়ে গঠিত হয়েছে:
১৯৯৮ সালের আদমশুমারির হিসাব অনুযায়ী, জেলাটিতে ৬৪.৩% জনসংখ্যার মাতৃভাষা ছিল সারাইকি, এছাড়াও ২৮.৪% পাঞ্জাবি এবং ৫.৫% উর্দু ভাষায় কথা বলে থাকে।
ব্রাদার্স ইউনিয়ন ক্রিকেট দল

ব্রাদার্স ইউনিয়ন একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ব্রাদার্স ইউনিয়নের ক্রিকেট দল।
ঢাকা আবাহনী ক্রিকেট দল

ঢাকা আবাহনী একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা আবাহনীর ক্রিকেট দল।
১৯৭৪-৭৫ মৌসুম থেকে শুরু করে ২০১২-১৩ মৌসুম পর্যন্ত আবাহনী ঢাকা প্রিমিয়ার ডিভিশন ক্রিকেট লিগে চ্যাম্পিয়ন হয় ১৭ বার, যা টুর্নামেন্টের রেকর্ড। ঢাকা প্রিমিয়ার ডিভিশন ক্রিকেট লিগের প্রথম তিন আসরের চ্যাম্পিয়ন ঢাকা আবাহনী লিমিটেড।
তালিকায় আন্তর্জাতিক ক্যাপ প্রাপ্ত খেলোয়াড়দের গাঢ় আকারে দেখানো হয়েছে।
মোহামেডান স্পোর্টিং ক্লাব ক্রিকেট দল

ঢাকা মোহামেডান একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা মোহামেডানের ক্রিকেট দল।
দলটি ১৯৭৪-৭৫ মৌসুম থেকে ২০১২-১৩ মৌসুম পর্যন্ত ঢাকা প্রিমিয়ার ডিভিশন ক্রিকেট লিগ জিতেছে ৯ বার, যা ঢাকা আবাহনীর ১৭ শিরোপার পর দ্বিতীয় সর্বোচ্চ। ২০১৩-১৪ মৌসুমে টুর্নামেন্টটি লিস্ট এ মর্যাদা পাওয়ার পর একবারও শিরোপা জিতে নি মোহামেডান স্পোর্টিং ক্লাব ক্রিকেট দল।
ঢাকা প্রিমিয়ার ডিভিশন ক্রিকেট লিগ

ঢাকা প্রিমিয়ার ডিভিশন ক্রিকেট লিগ যা ঢাকা প্রিমিয়ার লিগ (ডিপিএল) নামেও পরিচিত, বাংলাদেশের ঘরোয়া ক্রিকেটের একমাত্র লিস্ট এ টুর্নামেন্ট। টুর্নামেন্টের বর্তমান চ্যাম্পিয়ন ঢাকা আবাহনী।
১৯৭৪-৭৫ মৌসুমে টুর্নামেন্টটির প্রথম আসর শুরু হয়। এটি লিস্ট এ মর্যাদা পায় ২০১৩-১৪ মৌসুমে। এর আগে বাংলাদেশের একমাত্র লিস্ট এ টুর্নামেন্ট ছিল জাতীয় ক্রিকেট লিগের ওয়ানডে টুর্নামেন্ট, বর্তমানে যেটি আর অনুষ্ঠিত হয় না। ১৯৭৪-৭৫ মৌসুম থেকে ২০১১-১২ মৌসুম পর্যন্ত ১৭ বার শিরোপা জিতেছিল ঢাকা আবাহনী, যা টুর্নামেন্টে রেকর্ড। ২০১২-১৩ মৌসুমে টুর্নামেন্টটির কোন আসর অনুষ্ঠিত হয় নি।
অংশগ্রহণকারী দলগুলির কোনো আয়োজক মাঠ নেই। মূলত শের-ই-বাংলা জাতীয় ক্রিকেট স্টেডিয়াম, খান সাহেব ওসমান আলী স্টেডিয়াম, বাংলাদেশ ক্রীড়া শিক্ষা প্রতিষ্ঠান মাঠ ৩ ও ৪ এ অনুষ্ঠিত হয়।
টুর্নামেন্টটি লিস্ট এ মর্যাদা পাবার পর বিজয়ী দলগুলো হল :
যত হাসি তত রান্না‌

যত হাসি তত রান্না স্টার জলসার একটি সিরিজ। যা টেলিভিশনের একটি সম্পূর্ণ ভিন্ন বিন্যাসের সাথে, ভারতীয় দর্শকদের পরিচয় করিয়ে দেয়।। এটি কথাসাহিত্য, বাস্তবতাসহ কুকিং শো, যেখানে গুপ্ত পরিবারের রান্নার দক্ষতা উঠে এসেছে। স্টার জলসাতে সোম থেকে শনি দুপুর ২টায় প্রচারিত হত। এটি সন্ধ্যার অন্যান্য মেগা সিরিয়ালের চেয়ে বেশি জনপ্রিয়তা , টিআরপি পেয়েছিল এবং টি সরকার প্রোডাকশনের ব্যানারে তৈরি।
চেতলা এলাকায় বসবাসকারী যৌথ পরিবার গুপ্ত পরিবার ।তারা তাদের রন্ধন দক্ষতার জন্য বিখ্যাত। পরিবারের প্রতিটি সদস্য তাদের রান্নাঘর দক্ষতা নিয়ে গর্ব করে। বলতে গেলে রান্নাঘর গুপ্ত ভিলার সবচেয়ে গুরুত্বপূর্ণ অংশ। এই পরিবারে তিথির বিয়ে হয়, যার রন্ধন দক্ষতা সামান্য। পরিবারটি যখন জানতে পারে যে একবার এক শেফ দ্বারা অপমানিত হওয়ার পরে তিথিকে এক কুকিং শো থেকে বের করে দেয়া হয়েছিল। তখন, গুপ্ত ভিলা পরিবারের সদস্যরা এটিকে ব্যক্তিগত চ্যালেঞ্জ হিসাবে গ্রহণ করে।তারা চেষ্টা‌ শুরু করে তিথির রন্ধনশিল্পের দক্ষতা বাড়িয়ে তাকে একজন সম্পূর্ণ শেফ বানানোর জন্য। যাতে সে সেই শেফকে জবাব দিতে পারে, যে তাকে অপমান করেছিল।এভাবেই তিথির যাত্রা শুরু হয়। পরিবারের প্রত্যেক সদস্য তাকে প্রতিদিন একটি ডাইলেবল ডিশ রান্না করতে শেখায়।
অনুষ্ঠানের নির্বাহী প্রযোজক দর্শকদের কিছু বিশেষ কিছু এনে দেওয়ার জন্য দুটি ফরম্যাটকে এক করেছেন। এই সিরিয়ালের মাধ্যমে দর্শকরা গৌণ খাদ্যের রেসিপিগুলি শিখতে পারবে,যখন তারা কল্পনাপ্রসূত চরিত্রগুলির সাথে নিজেদের একাত্ম করবে।
পবন কুমার চামলিং

পবন কুমার চামলিং (; জন্ম: ২২ সেপ্টেম্বর, ১৯৫০) হলেন একজন সিকিমি-বংশোদ্ভূত ভারতীয় রাজনীতিবিদ। তিনি ভারতের সিকিম রাজ্যের ৫ম তথা বর্তমান মুখ্যমন্ত্রী। পবন কুমার চামলিং হলেন সিকিম ডেমোক্রেটিক ফ্রন্টের প্রতিষ্ঠাতা-সভাপতি। এই দলটি ১৯৯৪ সাল থেকে একটানা পাঁচ বার নির্বাচিত হয়ে এই রাজ্যে ক্ষমতায় আসীন রয়েছে।
বর্তমানে চামলিং ভারতীয় প্রজাতন্ত্রের দীর্ঘতম মেয়াদে রাজ্যশাসনকারী মুখ্যমন্ত্রী। সিকিম ডেমোক্রেটিক ফ্রন্ট প্রতিষ্ঠার আগে ১৯৮৯ থেকে ১৯৯২ সাল পর্যন্ত তিনি নর বাহাদুর ভাণ্ডারীর ক্যাবিনেটে শিল্প, তথ্য ও জনসংযোগ মন্ত্রীর দায়িত্ব পালন করেছিলেন।
দক্ষিণ সিকিমের ইয়ানগঙে চামলিং জন্মগ্রহণ করেন। তার বাবার নাম আশবাহাদুর চামলিং ও মায়ের নাম আশারানি চামলিং। চামলিং একজন সাহিত্যিকও বটে। তিনি পবন চামলিং "কিরণ" ছদ্মনামে নেপালি ভাষায় সাহিত্যচর্চা করেন। ২০১০ সালে সিকিম সাহিত্য পরিষদ তাকে ভানু পুরস্কারে ভূষিত করে। পবন কুমার চামলিং আট সন্তানের জনক। তার চার পুত্র ও চার কন্যা বর্তমান।
১৯৮২ সালে পবন কুমার চামলিং ইয়ানগং গ্রাম পঞ্চায়েতের প্রধান নির্বাচিত হন। এরপর ১৯৮৫ সালে তিনি প্রথম সিকিম বিধানসভায় নির্বাচিত হয়েছিলেন। ডামথাং বিধানসভা কেন্দ্র থেকে দ্বিতীয়বার নির্বাচিত হওয়ার পর ১৯৮৯ থেকে ১৯৯২ সাল পর্যন্ত নর বাহাদুর ভাণ্ডারীর ক্যাবিনেট শিল্প, তথ্য ও জনসংযোগ মন্ত্রীর দায়িত্ব পালন করেন। তারপর সিকিমে কিছুকাল রাজনৈতিক অস্থিরতার পর ১৯৯৩ সালের ৪ মে চামলিং সিকিম ডেমোক্রেটিক ফ্রন্ট প্রতিষ্ঠা করেন।
পশ্চিমবঙ্গের প্রাক্তন মুখ্যমন্ত্রী জ্যোতি বসু ছাড়া চামলিংই ভারতের একমাত্র মুখ্যমন্ত্রী যিনি একটানা পাঁচবার রাজ্যে সরকার গঠন করেছেন। তার দল সিকিম ডেমোক্রেটিক ফ্রন্ট ১৯৯৪, ১৯৯৯, ২০০৪, ২০০৯ ও ২০১৪ সালের সিকিম বিধানসভা নির্বাচনে জয় লাভ করে। ১৯৯৪ সালের বিধানসভা নির্বাচনেই প্রথম তার দল সিকিমে ক্ষমতায় আসীন হয়। উন্নয়নমূলক কাজকর্ম ও শান্তিরক্ষার জন্য সিকিমে তার জনপ্রিয়তা উত্তরোত্তর বৃদ্ধি পেতে থাকে। ২০০৯ সালের বিধানসভা নির্বাচনে তার দল সিকিম বিধানসভার ৩২টি আসনের সবগুলিতেই জয় লাভ করেছিল।
দীর্ঘতম মেয়াদের ভারতীয় মুখ্যমন্ত্রী
এলি গোল্ডিং কর্তৃক রেকর্ডকৃত গানের তালিকা

ব্রীটিশ গায়িকা এবং সঙ্গীত রচয়িতা এলি গোল্ডিং গেইস্ট ফিচার ও তিনটি স্টুডিও অ্যালবামের জন্য গান রেকর্ড করেছেন। ২০০৯ সালের জুলাইয়ে পলিডোর রেকর্ডসের সাথে চুক্তি স্বাক্ষরের পর, গোল্ডিং তার অভিষেক স্টুডিও অ্যালবাম "লাইটস" নিয়ে কাজ করেন, যেটি ২০১০ সালের ফেব্রুয়ারিতে মুক্তি পেয়েছিল। অ্যালবামটি থেকে মুক্তি পাওয়া প্রথম একক "আন্ডার দ্য শিটস", যেটি গোল্ডিং ও স্টারস্মিথ যৌথভাবে রচনা করেন। অ্যালবাটির প্রাথমিক রেকর্ড প্রযোজক হিসেবে স্টারস্মিথ এটির আরও চারটি গানের সহযোগী রচয়িতা ছিলেন। এছাড়াও গোল্ডিং জনি ল্যাটিমারের সাথে একক "স্টেরি আইড" ও "দ্য রাইটার" যৌথভাবে রচনা করেন এবং গোল্ডিং "ইউর বিগেস্ট মিসটেক"-এর জন্য ফ্রেশার টি. স্মিথকে লেখার কৃতিত্ব দেন৷ ২০১০ সালের নভেম্বরে তিনি "লাইটস"কে "ব্রাইট লাইটস" নামে পুনরায় মুক্তি দেন, যাতে বেশকিছু নতুন গান অন্তর্ভুক্ত করা হয়েছিল। তিনি "লাইটস'"-এ রিচার্ট স্ট্যানার্ড এবং অ্যাশ হোয়ের সাথে কোলাবোরেট করেন এবং এল্টন জনের "ইউর সং" গানের কভার সংস্করণ রেকর্ড করেন। এইসময়, গোল্ডিং টিনি টেম্পাহর অভিষেক অ্যালবাম "ডিস্ক-ওভেরি"র জন্য "ওয়ান্ডারম্যান" গানে অতিথি শিল্পী হিসেবে কণ্ঠ দিয়েছিলেন।
২০১২ সালের অক্টোবরে গোল্ডিং তার দ্বিতীয় স্টুডিও অ্যালবাম "হ্যালসিয়ন" মুক্তি দেন৷ পূর্বে কাজ করা লেখকদের সাথে পুনর্মিলনের ঊদ্দেশ্যে গোল্ডিং বেশকিছু লেখক ও রচয়িতার সাথে কোলাবোরেট করেন৷ অ্যালবামটির প্রধান একক "এনিথিং কুড হ্যাপেন" গোল্ডিং এবং জিম এল্টন যৌথভাবে রচনা করেন। এছাড়াও তারা অ্যালবামটির অন্য ছয়টি গান রচনা করেন। গৌল্ডিং ল্যাটিমারের সাথে "ফিগার ৮"-এ কোলাবোরেট করেন এবং তিনি "ডেড ইন দ্য ওয়াটার"-এর "এক্সপ্লোশন" গানটি জন ফরটিস এবং স্টারস্মিথের সাথে যৌথভাবে রচনা করেন। ক্যালভিন হ্যারিসের তৃতীয় স্টুডিও অ্যালবাম "১৮ মান্থস"-এর "আই নিড ইউর লাভ"-এ গৌল্ডিংকে সংযুক্ত শিল্পী হিসেবে দেখা যায়।
"হ্যালসিয়ন" ২০১৩ সালের আগস্টে "হ্যালসিয়ন ডেইস" নামে পুনঃপ্রকাশ করা হয়।
নিমাই ভট্টাচার্য

নিমাই ভট্টাচার্য (১০ এপ্রিল ১৯৩১ - ২৫ জুন ২০২০) একজন ভারতীয় বাঙালি লেখক, সাংবাদিক।
নিমাই ভট্টাচার্য তৎকালীন যশোর জেলার মাগুরা মহকুমার (বর্তমান জেলা) শালিখা থানার অন্তর্গত শরশুনা গ্রামে জন্মগ্রহণ করেন। তিন বছর বয়সে তিনি মাতৃহীন হন। তাঁর পিতার নাম সুরেন্দ্রনাথ ভট্টাচার্য ।এবং১৯৪৮ সালে মাধ্যমিক পরীক্ষায় উত্তীর্ণ হন তিনি। এরপর তিনি কলকাতার রিপন কলেজে ভর্তি হন। সেখান থেকে উচ্চ মাধ্যমিক পাস করার পর স্নাতক পরীক্ষায় উত্তীর্ণ হন। নিমাই ভট্টাচার্য বাংলাদেশের বগুড়া জেলার কালীতলার বিশিষ্ট ব্যবসায়ীর কন্যা দীপ্তি ভট্টাচার্যকে বিবাহ করেন। দেশভাগের পর তিনি পূর্ববঙ্গ থেকে পশ্চিমবঙ্গে স্থায়ী হন। অতঃপর তিনি কলকাতার টালিগঞ্জের শাশমল রোডের বাসায় বসবাস করতেন।
নিমাই ভট্টাচার্য ভাগ্যের নির্মম অদৃষ্টে সাড়ে তিন বছর বয়সে মাতৃহীন হয়ে ভীষণ কষ্টে পিতার সীমিত আয়ের মধ্যে ভর্তি হন কলকাতা কর্পোরেশনের ফ্রি স্কুলে। কলকাতা রিপন কলেজে কিছুদিন পড়ালেখা করার পর যশোরে ফিরে আসেন। ১৯৪১ সালে তিনি যশোরের সম্মিলনী ইন্সটিটউশনে চতুর্থ শ্রেণিতে ভর্তি হন এবং নবম শ্রেণি পর্যন্ত সেখানে পড়াশোনা করেন। নিমাই ভট্টাচার্যের পিতা সুরেন্দ্রনাথ ভট্টাচার্য নিজেও যশোরের সম্মিলনী ইন্সটিটিউশনের ছাত্র এবং পরবর্তীতে শিক্ষক হিসেবে কর্মরত ছিলেন কলকাতা গমনের আগ মুহূর্ত পর্যন্ত। পরবর্তীতে দেশ বিভাগের পর নিমাই ভট্টাচার্য তাঁর পিতার সাথে পুনরায় কলতায় যান এবং সেখানে আবারো রিপন স্কুলে ভর্তি হন। সেখান থেকে তিনি ১৯৪৮ সালে ম্যাট্রিক পাস করেন এবং সেখান থেকেই তিনি আই.এ পাস করেন এবং ১৯৫২ সালে বি.এ পাস করেন।
নিমাই সাংবাদিকতার মাধ্যমেই তার কর্মজীবন শুরু করেন।এবং তিনি দীর্ঘ পঁচিশ বছর দিল্লিতে ভারতীয় পত্রিকার রাজনৈতিক-কূটনৈতিক-সংসদীয় সাংবাদিক হিসেবে কর্মরত ছিলেন। তিনি ভারতের অনেক প্রধানমন্ত্রীর সাথে বিদেশ সফর করে নিউজ কাভার করেছেন। ১৯৬৩ সালে তার লেখা একটি উপন্যাস কলকাতার সাপ্তাহিক ‘অমৃতবাজার’ পত্রিকায় প্রথম প্রকাশিত হয় এবং তা ব্যাপক প্রশংসা অর্জন করে। এরপর, তার চারটি উপন্যাস একই পত্রিকায় প্রকাশিত হয়।
নিমাইয়ের প্রকাশিত বইয়ের সংখ্যা ১৫০ -এর অধিক। বাংলা সাহিত্যে "মেমসাহেব" উপন্যাসটি তার সবচেয়ে উল্লেখযোগ্য রচনা। "মেমসাহেব" গ্রন্থ অবলম্বনে ১৯৭২ সালে একই নামে একটি চলচ্চিত্র নির্মিত হয়। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন।
তার লেখা উল্লেখযোগ্য বইগুলো হল:
ব্রায়ান ক্র্যানস্টন

ব্রায়ান লি ক্র্যানস্টন (; ৭ মার্চ ১৯৫৬) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি এএমসির অপরাধ নাট্যধর্মী ধারাবাহিক "ব্রেকিং ব্যাড"-এ ওয়াল্টার হোয়াইট, ফক্সের সিটকম "ম্যালকম ইন দ্য মিডল"-এ হ্যাল এবং এনবিসির সিটকম "সিনফেল্ড"-এ ডক্টর টিম হোয়াটলি চরিত্রে অভিনয়ের জন্য সর্বাধিক প্রসিদ্ধ।
"ব্রেকিং ব্যাড" ধারাবাহিকে তার অভিনীত ওয়াল্টার হোয়াইট চরিত্রটিকে টেলিভিশনের ইতিহাসে অন্যতম সেরা কাজ হিসেবে গণ্য করা হয়। এই কাজের জন্য তিনি চারবার (২০০৮-২০১০, ২০১৪) নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। তিনি বিল কাজবির ১৯৬০-এর দশকের "আই স্পাই"-এর জন্য টানা তিনবার এমি অর্জনের পর টেলিভিশনের ইতিহাসে দ্বিতীয় অভিনেতা হিসেবে এই বিরল কৃতিত্ব গড়েন। ২০১১ সালের পর "ব্রেকিং ব্যাড"-এর প্রযোজক হওয়ার পর তিনি দুইবার প্রযোজক হিসেবে সেরা নাট্যধর্মী ধারাবাহিকের পুরস্কার লাভ করেন। এছাড়া এই ধারাবাহিকের ওয়াল্টার হোয়াইট চরিত্রে জন্য তিনি পাঁচটি গোল্ডেন গ্লোব পুরস্কারের মনোনয়ন লাভ করেন ও ২০১৪ সালে একটি পুরস্কার অর্জন করেন; নয়টি স্ক্রিন অ্যাক্টরস গিল্ড পুরস্কারের মনোনয়ন থেকে চারটি পুরস্কার অর্জন করেন এবং ছয়টি স্যাটেলাইট পুরস্কারের মনোনয়ন থেকে চারটি পুরস্কার অর্জন করেন।
"ম্যালকম ইন দ্য মিডল"-এ হ্যাল চরিত্রে তার কাজের জন্য তিনি তিনবার নাট্যধর্মী ধারাবাহিকে সেরা পার্শ্ব অভিনেতা বিভাগে এমি পুরস্কারের মনোনয়ন লাভ করেন। ২০১৪ সালে তিনি ব্রডওয়ে মঞ্চে "অল দ্য ওয়ে" নাটকে লিন্ডন বি. জনসন চরিত্রে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন এবং ২০১৬ সালে মে মাসে একই নামের টেলিভিশন চলচ্চিত্রে এই চরিত্রে অভিনয় করেন। ২০১৮ সালে তিনি লন্ডনের ন্যাশনাল থিয়েটারে "নেটওয়ার্ক" নাটকে হাওয়ার্ড বিয়েল চরিত্রে অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার লাভ করেন। ২০১৫ সালে তিনি "ট্রাম্বো" চলচ্চিত্রে অভিনয় করে সমাদৃত হন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।
রহিম ইয়ার খান জেলা

রহিম ইয়ার খান () পাকিস্তানে পাঞ্জাব প্রদেশে অবস্থিত একটি অন্যতম জেলা এবং রহিম ইয়ার খান শহরের রাজধানী। শহরটি নিজেই প্রশাসনিকভাবে ৯টি ইউনিয়ন পরিষদে বিভক্ত হয়ে গঠিত হয়েছে।
পাকিস্তানের ১৯৯৮ সালের আদমশুমারির হিসাব অনুযায়ী, রহিম ইয়ার খান জেলার মোট জনসংখ্যা ছিল প্রায় ৩,১৪১,০৫৩ জন এর মত, যার মধ্যে থেকে প্রায় ১৯.১৬% শহুরে এলাকায় বসবাস করে থাকে। যেটি মার্চ পর্যন্ত বেড়ে ৭০.৬ শতাংশ দাড়ায়, যেখানে ১৯৮১ সালের আদমশুমারী অনুযায়ী জনসংখ্যা ছিল প্রায় ১,৮৪১,৪৫১ জন। জনসংখ্যা বৃদ্ধির বার্ষিক গড় হার এই সময়ের মধ্যে ছিল প্রায় ৩.২ শতাংশ। জেলাটির মোট এলাকা ১১,৮৮০ বর্গ কিলোমিটার যেখানে জনসংখ্যার ঘনত্ব প্রতি বর্গ কিলোমিটারে দাড়ায় ২৬৪ জন, ১৯৮১ সালে ১৫৫ জন পর্যবেক্ষণ করে জেলাটির দ্রুত জনসংখ্যা বৃদ্ধির হার চিহ্নিত করা হয়েছিল।
১৯৯৮ সালের আদমশুমারির হিসাব অনুযায়ী, জেলাটিতে প্রায় ৬২.৬% মানুষ মাতৃভাষা হিসেবে সারাইকি ভাষায় কথা বলে থাকেন। এছাড়া ২৭.৩% পাঞ্জাবি ভাষা, ২.৯% উর্দু এবং ২.৯% সিন্ধি ভাষায় কথা বলে থাকেন। স্থানীয় উপভাষা (রিয়াসতি) ভাষায় কথা বলতে মূলত সরাইকির দক্ষিণ গোষ্ঠীরা রয়েছে। এছাড়াও জেলাটিতে ব্যবহৃত অন্যান্য ভাষাগুলির মধ্যে রয়েছে: বাগরি / চোলিস্তানি ও হরিয়ানবী ভাষা।
দীনেশ ফড়নিস

দীনেশ ফড়নিস (; ২ নভেম্বর ১৯৬৬ – ৫ ডিসেম্বর ২০২৩) ছিলেন একজন ভারতীয় টেলিভিশন অভিনেতা। তিনি সনি টিভি'র জনপ্রিয় গোয়েন্দা ধারাবাহিক "সি.আই.ডি."-তে ফ্রেডরিকস/ফ্রেডি চরিত্রে অভিনয় করতেন। অভিনয়ের পাশাপাশি তিনি "সি.আই.ডি."র কিছু পর্বের গল্প রচনা করেছেন। এছাড়া তিনি বলিউডের কয়েকটি চলচ্চিত্রে অভিনয় করেছেন। চলচ্চিত্রে অভিনয়ের পাশাপাশি তিনি একটি মারাঠি চলচ্চিত্রের কাহিনীও লিখেছেন। মুম্বইয়ের পূর্ব বারিভালির শান্তিভানে বাস করতেন তিনি।
তিনি ৫ ডিসেম্বর ২০২৩ তারিখে লিভার ক্ষতিগ্রস্ত হওয়ার কারণে মারা যান।
ফড়নিস ভারতের মহারাষ্ট্রের মুম্বই (তৎকালীন বোম্বে) শহরে ২রা নভেম্বর ১৯৬৬ সালে জন্মগ্রহণ করেন। স্কুলে থাকতেই তিনি অভিনয়ের প্রেমে পড়েছিলেন। তিনি বিভিন্ন মঞ্চাভিনয়ের মাধ্যমে তার অভিনয় দক্ষতার বিকাশ ঘটিয়েছিলেন এবং উৎসাহের সাথে থিয়েটার প্রযোজনার সাথে জড়িত ছিলেন। স্কুলের পড়াশোনা শেষ করে তিনি তার সহজাত প্রতিভা, মনোবল এবং প্রতিশ্রুতি দিয়ে পূর্ণ-সময়ের চাকরি হিসেবে অভিনয়-কে বেছে নিয়েছিলেন।
ফড়নিস ১৯৯০ এর দশকে তার অভিনয় জীবন শুরু করেন। তিনি সনি টিভি'র জনপ্রিয় গোয়েন্দা ধারাবাহিক "সি.আই.ডি."-তে পুলিশ অফিসার ইন্সপেক্টর ফ্রেডরিকস/ফ্রেডি চরিত্রের জন্য অডিশন দিয়ে অভিনয়ের সুযোগ পান। ধারাবাহিকটি ১৯৯৮ সালে আত্মপ্রকাশ করেছিল, এবং ফড়নিসের চরিত্রটি হাস্যরসের জন্য সুপরিচিত এবং আইকনিক হয়ে ওঠে। ২০১৮ সালে শেষ না হওয়া পর্যন্ত অনুষ্ঠানটি ভক্তদের মধ্যে জনপ্রিয় ছিল।
"সি.আই.ডি." ছাড়াও, ফড়নিস "সরফরোশ" সহ বেশ কয়েকটি চলচ্চিত্রের অংশ ছিলেন। তিনি "আদালত" এবং "তারক মেহতা কা উল্টা চশমা"-এর মতো টিভি অনুষ্ঠানেও অভিনয় করেছেন।
ফড়নিস নয়না-কে বিয়ে করেন। তাদের তনু নামে একটি কন্যাসন্তান আছে। 
"সি.আই.ডি." শেষ হওয়ার পর তিনি সহ-অভিনেতা শিবাজী সতম, দয়ানন্দ শেট্টি, নরেন্দ্র গুপ্তা, আদিত্য শ্রীবাস্তব এবং বাকিদের সাথে নিয়মিত যোগাযোগে ছিলেন।
ফড়নিসকে ১লা ডিসেম্বর ২০২৩-এ হাসপাতালে ভর্তি করা হয়েছিল। প্রাথমিকভাবে তার অসুস্থতাকে হার্ট অ্যাটাক হিসাবে রিপোর্ট করা হয়েছিল, কিন্তু তার "সি.আই.ডি" সহ-অভিনেতা দয়ানন্দ শেট্টি বলেছিলেন যে তিনি লিভারের ক্ষতিতে ভুগছিলেন। প্রথমে তার অবস্থা আশঙ্কাজনক হলে ভেন্টিলেটরে থাকা সত্ত্বেও উন্নতি হয়নি। তিনি ৫ ডিসেম্বর ২০২৩ দিবাগত-রাত ১২:০৮-এ ৫৭ বছর বয়সে মারা যান। "সি.আই.ডি." থেকে তার সহ-অভিনেতা এবং অসংখ্য অনুরাগীরা তাকে সোশ্যাল মিডিয়াতে শ্রদ্ধা জানিয়েছেন।
ডেরা গাজী খান জেলা

ডেরা গাজী খান () পাকিস্তানে পাঞ্জাব প্রদেশে অবস্থিত একটি অন্যতম জেলা। এটির রাজধানী শহরের নাম হচ্ছে ডেরা গাজী খান।
জেলাটির উত্তরে সুলাইমান পর্বতমালা ১০,০০০ ফুট (৩,০০০ মিটার) উচ্চতা নিয়ে গঠিত হয়েছে।
জেলাটি ২টি তহসিল এবং একটি বিচ্ছিন্ন এলাকায় বিভক্ত করে গঠন করা হয়; যেখানে প্রায় ৬০টির মত ইউনিয়ন পরিষদ লক্ষ্যে করা যায়।
১৯৯৮ সালের আদমশুমারীর হিসাব অনুযায়ী, সর্বাধিক ব্যবহৃত প্রথম ভাষা বা মাতৃভাষা হচ্ছে সরাইকি, যেখানে জনসংখ্যার প্রায় ৮০% মানুষ কথা বলে থাকে, এরপরে বেলুচি ভাষায় প্রায় ১৪%, উর্দু ভাষায় ৩.২% এবং পাঞ্জাবী ভাষায় ১.৩%।
মোহাম্মদ বিন রশিদ আল মাকতুম

শেখ মোহাম্মদ বিন রাশিদ আল মাকতূম (আরবী: محمد بن راشد آل مكتوم; ; জন্ম: ১৫ জুলাই, ১৯৪৯), সংযুক্ত আরব আমিরাতের উপ-রাষ্ট্রপতি, প্রধানমন্ত্রী, এবং দুবাই আমিরাত-এর শাসক।
উত্তম আকাশ

উত্তম আকাশ একজন বাংলাদেশী চলচ্চিত্র পরিচালক এবং চিত্রনাট্যকার। তার প্রথম চলচ্চিত্র "মুক্তির সংগ্রাম" মুক্তি পায় ১৯৯৫ সালে।
জন্ম তারিখ আগস্ট ৭, ১৯৫৫ জন্মস্থান আদালত পাড়া, চাঁদপুর।
আকাশের এফডিসিতে অভিষেক হয় মুক্তির সংগ্রাম চলচ্চিত্রের মাধ্যমে, যেটি ১৯৯৫ সালে মুক্তি পায়। তার সর্বাধিক পরিচিত সুপারহিট চলচ্চিত্রগুলো হলো হলেন "মুক্তির সংগ্রাম" (১৯৯৫), "ভন্ড বাবা" (১৯৯৯), "ওরা দালাল" (২০০৪), "মমতাজ" (২০০৫), "ঢাকাইয়া পোলা বরিশালের মাইয়া" (২০০৬), "তুই যদি আমার হইতি রে" (২০০৭), "দানব সন্তান" (২০০৭), ভালবাসা দিবি কিনা বল (২০১০), "ঢাকা টু বোম্বে" (২০১৩), "রাজা ৪২০" (২০১৬), এক জবানের জমিদার, হেরে গেলেন এইবার (২০১৬), "আমি নেতা হবো" (২০১৮), এবং সম্প্রতি তার আরো একটি সিনেমা মুক্তি পায় "চিটাগাইঙ্গা পোয়া নোয়াখাইল্লা মাইয়া" (২০১৮)। আকাশ অন্য অনির্দিষ্ট জাতীয় টিভি পুরস্কার পেয়েছিলেন।
বধূ কোন আলো লাগল চোখে

'বধূ কোন আলো লাগলো চোখে একটি ভারতীয় বাংলা টেলিভিশন ধারাবাহিক ছিল যা স্টার জলসায় প্রচারিত হত। এটি প্রযোজনা করে শ্রী ভেঙ্কটেশ ফিল্মস এবং পেল ডেই। এই ধারাবাহিকে পায়েল দে ও সৌরভ চক্রবর্তী প্রধান ভূমিকা পালন করেন। সফলভাবে আড়াই বছর ধরে চলার পর, এটি তুমি আসবে বলে দ্বারা প্রতিস্থাপিত হয়। এটি অনেকগুলি পুরস্কার পায়।
এই সিরিয়ালটির নাম রবীন্দ্রনাথ ঠাকুরের নৃত্যনাট্য চিত্রাঙ্গদার একটি গান থেকে নেয়া। এটি আলো নামের একজন সুন্দর মেয়ে এবং তার সারা জীবনের বিভিন্ন উত্থান ও পতনের গল্প। প্রথম বিবাহ ব্য‌র্থ‌ হওয়ার কারণে আলো আত্মহত্যা করার চেষ্টা করেছিল, কিন্তু ভাগ্যের খেয়ালে তার জীবনে সৌরভ আসে। আলো সৌরভের অসুস্থ মেয়ে ইচ্ছেকে লালনপালন করার জন্য রাজি হয়। যদিও আলো এবং সৌরভ একে অপরের জন্য চিন্তা করলেও তারা আদর্শ বিবাহিত দম্পতি হিসাবে প্রতিনিধিত্ব করে না, কারণ তারা তাদের উভয়ের বিয়ের অতীত অভিজ্ঞতার জন্য আতঙ্কিত ।
হেনরি প্রমিৎজ

হেনরি লুই আর্নেস্ট প্রমিৎজ (; জন্ম: ২৩ ফেব্রুয়ারি, ১৯০৪ - মৃত্যু: ৭ সেপ্টেম্বর, ১৯৮৩) কেপ প্রদেশের কিং উইলিয়ামস টাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, ফ্রি স্টেট ও বর্ডার দলের প্রতিনিধিত্ব করেছেন। দলে তিনি মূলতঃ ডানহাতি স্লো বোলিং করতেন। এছাড়াও, নিচেরসারিতে ডানহাতে ব্যাটিং করতেন হেনরি প্রমিৎজ।
১৯২৪-২৫ থেকে ১৯৩৬-৩৭ মৌসুম পর্যন্ত বিভিন্ন দলের সাথে প্রথম-শ্রেণীর খেলায় অংশ নিয়েছিলেন। ২৩.৮০ গড়ে ১৫০টি উইকেট পান। ১৯২৪-২৫ মৌসুম থেকে ১৯২৭-২৮ মৌসুম পর্যন্ত বর্ডার, ১৯২৮-২৯ মৌসুম থেকে ১৯২৩-৩৩ মৌসুম পর্যন্ত গ্রিকুয়াল্যান্ড ওয়েস্ট এবং ১৯৩৩-৩৪ মৌসুম থেকে ১৯৩৬-৩৭ মৌসুম পর্যন্ত অরেঞ্জ ফ্রি স্টেটের পক্ষে খেলেন হেনরি প্রমিৎজ। নিজস্ব দ্বিতীয় খেলায় সেরা খেলা উপহার দেন তিনি। ১৯২৫-২৬ মৌসুমে বর্ডারের সদস্যরূপে ইস্টার্ন প্রভিন্সের বিপক্ষে ৬/৫৫ ও ৫/৪৬ পান। তবে, ১৯৩১-৩২ মৌসুমে ইনিংসে সেরা বোলিং পরিসংখ্যান গড়েন। গ্রিকুয়াল্যান্ড ওয়েস্টের সদস্যরূপে নাটালের বিপক্ষে ৭/১০১ পেয়েছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন তিনি। উভয় টেস্টই ইংল্যান্ডের বিপক্ষে খেলেছেন। ১৯২৭-২৮ মৌসুমে সফরকারী ইংল্যান্ড দলের বিপক্ষে টেস্ট খেলার জন্য মনোনীত হন। ২৪ ডিসেম্বর, ১৯২৭ তারিখে টেস্টে অভিষেক ঘটে হেনরি প্রমিৎজের।
জোহেন্সবার্গে রনি স্ট্যানিফোর্থের নেতৃত্বাধীন সফরকারী ইংল্যান্ডের বিপক্ষে অভিষেক টেস্টের প্রথম ইনিংসে পাঁচ উইকেট লাভ করে সবিশেষ কৃতিত্ব প্রদর্শন করেন। খেলায় তার বোলিং পরিসংখ্যান ছিল ৩৭-১৪-৫৮-৫। এক পর্যায়ে ইংরেজদের সংগ্রহ ২৩০/১ ছিল। পরবর্তীতে তিনি ৩৭ ওভারে মাত্র ৫৮ রান দিয়ে সফরকারীদের ইনিংস গুটিয়ে ফেলেন। তাসত্ত্বেও, স্বাগতিকরা পরাজিত হয়েছিল। কেপটাউনের দ্বিতীয় টেস্টে ৩০ ওভারে ৩/৫৬ পান। আটটি টেস্ট উইকেটের মধ্যে ওয়ালি হ্যামন্ড, হার্বার্ট সাটক্লিফ, আর্নেস্ট টিল্ডসলে, বব ওয়াট ও গ্রিভিল স্টিভেন্সের ন্যায় তারকা খেলোয়াড় ছিল। কিন্তু, তারপর পেস বোলার আর্থার অশি’র কাছে স্থানচ্যূত হন। এরপর আর তাকে টেস্ট আঙ্গিনায় দেখা যায়নি।
অফ ও লেগ স্পিনের সংমিশ্রণ ঘটিয়ে ডানহাতে স্লো বোলিং করতেন। আধুনিককালের অন্যান্য বোলার বিশেষ করে অস্ট্রেলীয় জ্যাক আইভারসন কিংবা ওয়েস্ট ইন্ডিয়ান সনি রামাদিনের ন্যায় তার স্পিন বোলিংয়ের গভীরতা নির্ণয় করা অসম্ভব ছিল। তার অফ কিংবা লেগ ব্রেক ডেলিভারিগুলো প্রায়শঃই বিভ্রান্তিতে ফেলতো। এছাড়াও, তাদের ন্যায় তিনি দূর্বলমানের ফিল্ডার হিসেবে পরিচিতি পান। এরফলেই হয়তোবা তিনি কেবলমাত্র দুই টেস্টে অংশগ্রহণের সুযোগ পেয়েছিলেন।
৭ সেপ্টেম্বর, ১৯৮৩ তারিখে ৭৯ বছর বয়সে পূর্ব লন্ডনে হেনরি প্রমিৎজের দেহাবসান ঘটে।
লেয়াহ জেলা

লেয়াহ জেলা (), (), পাকিস্তানের পাঞ্জাব প্রদেশের একটি অন্যতম জেলা। এটি প্রদেশটির দক্ষিণ অঞ্চলে অবস্থান করছে। লেয়াহ শহর হচ্ছে লেয়াহ জেলার প্রধান সদর দপ্তর। অধিকাংশ এলাকা মরুভূমি হওয়ার কারণে লেয়াহ এর জলবায়ু অত্যন্ত গরম।
লেয়াহ জেলাটি ৩টি তহসিল নিয়ে গঠিত হয়েছে:
১৯৯৮ সালের আদমশুমারির হিসাব অনুযায়ী জেলাটির জনসংখ্যা ছিল প্রায় ২ মিলিয়ন এর মত। ১৯০২-৩ সালের শেষ ১০ বছরে প্রতি মাথাপিছু আয়ের গড় আয় ৯,৯০০ রুপি এবং খরচ ১০,১০০ রুপি। ১৯০৩-৪ সালে আয় ছিল ১০,৬০০ রুপি এবং ব্যয় ছিল ১০,৬০০ রুপি।
১৯৯৮ সালের আদমশুমারির হিসাব অনুযায়ী, জেলাটির জনসংখ্যার প্রায় ৬২% মানুষ প্রথম ভাষা হিসাবে সরিয়াকিতে কথা বলে থাকে। এছাড়াও পাঞ্জাবি ভাষায় %, এবং উর্দু ভায় ৩.১% রয়েছে।
মুজাফফারগড় জেলা

মুজাফফারগড় জেলা () পাকিস্তানের পাঞ্জাব প্রদেশের একটি অন্যতম জেলা। মুজাফফারগড় শহর হচ্ছে মুজাফফারগড় জেলার প্রধান সদর দপ্তর। এটি চিনাব নদীর তীরে অবস্থিত।
জেলা প্রশাসনিকভাবে নিম্নোক্ত ৪টি তহসিল (উপবিভাগ) বিভক্ত, যার মধ্যে থেকে মোট ৯৩টি ইউনিয়ন পরিষদ রয়েছে:
প্রধান জাতিগত গোষ্ঠী সারাইকি ভাষায় কথা বলে থাকেন জাত সংখ্যালঘু সম্প্রদায়। এছাড়াও সরিয়াকি ভাষাভাষী গুজজার, বেলুচ, রাজপুত ও পাঠানদের সংখ্যাগরিষ্ঠ গোষ্ঠী রয়েছে। ১৯৯৮ সালের আদমশুমারির হিসাব অনুযায়ী, জেলার পরিবারের যোগাযোগের প্রথম ভাষা বা মাতৃভাষা হিসাবে লোকজন ৮৬.৩% সরাইকি ভাষা ব্যবহার করেন। এছাড়াও ৭.৪% পাঞ্জাবি এবং ৪.৯% উর্দু ভাষায় কথা বলে বলেন।
টিম বাংলাদেশ ফুটবল ক্লাব (পালাউ)

টিম বাংলাদেশ ফুটবল ক্লাব একটি পালাউয়ীয় ফুটবল ক্লাব। ক্লাবটি ২০০৪ সালে প্রতিষ্ঠিত হয়। টিম বাংলাদেশ পালাউয়ের ঘরোয়া ফুটবল লিগে সবচেয়ে সফল দল।পালাউ সকার লিগে তারা তিন বারের চ্যাম্পিয়ন।
২০০৪ সালে পালাউ সকার লিগের প্রথম আসরে অংশ নেয় দলটি। দলটি পালাউ সকার লিগের অল্পসংখ্যক দলের মাঝে একটি, যারা পালাউ সকার লিগ ২০০৪-এ অংশ নেওয়া সত্ত্বেও ২০১২-এর আসরে টিকে ছিল।
রাজনপুর জেলা

রাজনপুর জেলা (), পাকিস্তানের পাঞ্জাব প্রদেশের একটি অন্যতম জেলা। রাজনপুর জেলার প্রশাসনিক সদর দপ্তর হচ্ছে রাজনপুর। পাকিস্তানের ১৯৯৮ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১,১০৩,৬১৮ জন এর মত যার মধ্যে থেকে প্রায় ১৪.৩৭% শহুরে বসবাসকারী জনসংখ্যা ছিল।
রাজনপুর জেলা ৩টি তহসিলে নিয়ে গঠিত হয়েছে, যার মধ্যে থেকে মোট ৪৪টি ইউনিয়ন পরিষদ রয়েছে:
১৯৯৮ সালের আদমশুমারীর হিসাব অনুযায়ী জেলাটির জনসংখ্যার ছিল প্রায় ১,১০৩,৬১৮ জন এবর মত, যার মধ্যে থেকে প্রায় ১৪.২৭% শহুরে বসবাসকারী জনসংখ্যা ছিল। স্থানীয় প্রশাসনিক কাঠামোর পরিবর্তের পর, সমগ্র জেলাটি ৩টি তহসিল এবং ৪৩টি ইউনিয়ন পরিষদে বিভক্ত করা হয়। জেলাটিতে সবচেয়ে বেশি ব্যবহৃত প্রথম ভাষা বা মাতৃভাষা হচ্ছে সরাইকি, যেখানে প্রায় জনসংখ্যার ৭৬% মানুষ ব্যবহার করে থাকে। এছাড়াও অন্যান্য ব্যবহৃত ভাষার মধ্যে রয়েছে বেলুচি ১৭%, পাঞ্জাবী ৩.৩% এবং উর্দু ৩.২%।
এই জেলার প্রধান উপজাতিগুলির মধ্যে রয়েছে: জাত, আরাইন, রাজপুত এবং বেলুচ।
টেড আর্নল্ড

এডওয়ার্ড জর্জ আর্নল্ড (; জন্ম: ৭ নভেম্বর, ১৮৭৬ - মৃত্যু: ২৫ অক্টোবর, ১৯৪২) ডেভনের উইথাইকম্ব র‍্যালেই এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৩ থেকে ১৯০৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। 
ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার ও লন্ডন কাউন্টি দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে ব্যাটিং করতেন টেড আর্নল্ড।
১৮৯৯ থেকে প্রথম বিশ্বযুদ্ধের পূর্বে ১৯১৩ সাল পর্যন্ত ওরচেস্টারশায়ারের পক্ষে অধিকাংশ খেলায় অংশ নেন। এ সময়ে তিনি ৩৪৩টি প্রথম-শ্রেণীর খেলায় অংশ নিয়েছিলেন। ক্রিকইনফোয় তাকে ওরচেস্টারশায়ারের প্রথম-শ্রেণীর মর্যাদা লাভ থেকে বঞ্চিত হওয়া অন্য যে-কোন খেলোয়াড়ের তুলনায় তিনি অধিকতর ব্যথিত হয়েছিলেন। দলের গুরুত্বপূর্ণ খেলোয়াড় হিসেবে উল্লেখযোগ্য ভূমিকা পালন করেন। গৃহীত কাউন্টি দলের চ্যাম্পিয়নশীপের খেলায় আঠারোটি শতরানের ইনিংসের পাশাপাশি সহস্রাধিক উইকেট পেয়েছেন তিনি। ১৯০০ সালে ইয়র্কশায়ারের বিপক্ষে দল ৪৩ রানে গুটিয়ে গেলেও একমাত্র তিনিই নিজেকে মেলে ধরেছিলেন।
সমগ্র খেলোয়াড়ী জীবনে ১০ টেস্টে অংশগ্রহণ করার সৌভাগ্য হয় তার। ১১ ডিসেম্বর, ১৯০৩ তারিখে টেস্ট ক্রিকেটে টেড আর্নল্ডের অভিষেক ঘটে।
তিন টেস্ট সিরিজ বিজয়ী ইংল্যান্ড দলের অন্যতম সদস্য ছিলেন তিনি। তন্মধ্যে, ১৯০৩-০৪ মৌসুমে প্লাম ওয়ার্নারের নেতৃত্বে অস্ট্রেলিয়া সফরে সর্বাপেক্ষা গুরুত্বপূর্ণ ভূমিকা রাখেন। এ সফরেই তার টেস্ট অভিষেক পর্ব সম্পন্ন হয়েছিল। ঐ সিরিজে উদ্বোধনী ব্যাটসম্যান - রেজি ডাফ ও ভিক্টর ট্রাম্পারকে দলীয় সংগ্রহ দুই অঙ্কের কোটা স্পর্শের পূর্বেই ৯ রানে তাদের বিদায় করেন। এছাড়াও, সিরিজের চতুর্থ টেস্ট বিজয়ে তার বেশ অবদান ছিল। যদিও ব্যাট হাতে জোড়া শূন্য পেয়েছেন; তাসত্ত্বেও, প্রথম ইনিংসে চার উইকেট পান ও ভিক্টর ট্রাম্পারকে দুইবার আউট করেছিলেন।
বলে বৈচিত্র্যতা এনে উঁচুতে মিডিয়াম পেস বোলিং করতেন। বলগুলো দেখতে একই ধরনের ছিল। নিজস্ব শারীরিক কাঠামোর পূর্ণাঙ্গ সুযোগ কাজে লাগান। লাফিয়ে বোলিং করার ভঙ্গীমায় বিল বোসের ন্যায় তিনিও উইকেটে বলকে পর্যাপ্ত উত্তোলন ঘটাতে পারতেন। বৃষ্টি আক্রান্ত উইকেটে এ ধরনের পদক্ষেপ সবিশেষ কাজে লাগতো। পর্যাপ্ত পরিমাণে বলকে সুইং করতেন। ব্যাটের বেশ দূর থেকে এ সুইং করতেন তিনি। ব্যাটসম্যান হিসেবে টেড আর্নল্ড প্রায় সবধরনের স্ট্রোক মারতেন। অধিকাংশ ক্ষেত্রেই শক্তিমত্তা নিয়ে অগ্রসর হতেন। এছাড়াও, দর্শনীয়ভাবে রক্ষণাত্মক ভঙ্গীমায় বল রুখে দিতেন। স্লিপ ফিল্ডার হিসেবেও সুনাম ছিল তার।
উইজডেন কর্তৃপক্ষ তার স্মরণে মন্তব্য করে যে, খাঁটিমানের অল-রাউন্ডার ক্রিকেটার ছিলেন তিনি। শুরুর দিককার সুইং বোলিংয়ের অন্যতম ব্যবহারকারী ছিলেন। জর্জ হার্স্টকে আদর্শ মেনে চমকপ্রদ আউট সুইংগার করতেন। তবে, টেস্ট ক্রিকেটে ব্যাট হাতে তেমন কোন ভূমিকাই রাখতে পারেননি।
তার ভাইপো জন প্রাইস ও উইলিয়াম প্রাইস - উভয়েই ওরচেস্টারশায়ারের পক্ষে সংক্ষিপ্ত সময়ের জন্যে প্রথম-শ্রেণীর খেলায় অংশ নিয়েছিলেন। ২৫ অক্টোবর, ১৯৪২ তারিখে ওরচেস্টারে ৬৫ বছর বয়সে টেড আর্নল্ডের দেহাবসান ঘটে।
চৌধুরী কামাল ইবনে ইউসুফ

চৌধুরী কামাল ইবনে ইউসুফ (মৃত্যু : ৯ ডিসেম্বর ২০২০) একজন বাংলাদেশী রাজনীতিবিদ এবং সাবেক মন্ত্রী। তিনি বাংলাদেশ জাতীয়তাবাদী দল নেতা।
চৌধুরী কামাল ইবনে ইউসুফ ফরিদপুর জেলার বাঙালি জমিদার পরিবারে জন্মগ্রহণ করেন। কামাল ইউসুফের পিতামহ ছিলেন জমিদার চৌধুরী মঈজউদ্দীন বিশ্বাস । তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন। তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন।
১৯৭৯ সালে রাষ্ট্রপতি জিয়াউর রহমান নেতৃত্বে বাংলাদেশ জাতীয়তাবাদী দল (বিএনপি) গঠিত হলে চৌধুরী কামাল ইবনে ইউসুফ যোগ দেন। ১৯৭৯ সালের জাতীয় নির্বাচনে তিনি সংসদে নির্বাচিত হন। ১৯৮১ সালে তিনি বিচারপতি আব্দুস সাত্তার সরকারের মন্ত্রী হিসেবে দায়িত্ব নেন । ১৯৯১ সালে তিনি আবার নির্বাচিত হন এবং প্রধানমন্ত্রী বেগম খালেদা জিয়ার মন্ত্রিসভায় স্বাস্থ্যমন্ত্রী হন। ১৯৯৬ সাধারণ নির্বাচনে তিনি জয়ী হলেও তার দল বিএনপি আওয়ামী লীগের কাছে হেরে ক্ষমতায় হারায়। তিনি ২০০১ সালের নির্বাচনেও জিতেছিলেন, তারপরে তিনি খাদ্য ও দুর্যোগ ব্যবস্থাপনা মন্ত্রী হয়েছিলেন। ২০০৮ সালের সাধারণ নির্বাচনে তিনি তার আসন হারান। মৃত্যুর আগ পর্যন্ত তিনি বিএনপির ভাইস চেয়ারম্যান হিসেবে দায়িত্ব পালন করেছেন।
কান্তিপুর গোল্ড

কান্তিপুর গোল্ড (নেপালি: कान्तिपुर गोल्ड) একটি নেপালি চ্যানেল যা খেলাধুলা, বিনোদন ও লাইফস্টাইল সংক্রান্ত অনুষ্ঠানমালা প্রচার করে থাকে। এটি নেপালি ক্রীড়া দলের জাতীয় ও আন্তর্জাতিক পর্যায়ের খেলা প্রচার করে থাকে। নেপালের প্রধান ইস্যুগুলো নিয়ে অনুষ্ঠান প্রচার করে থাকে এটি। চ্যানেলটির যাত্রা শুরু হয় ২০১৫ সালের ফেব্রুয়ারি মাসে। সেই থেকে জাতীয় ও আন্তর্জাতিক পর্যায়ের খেলা ও বিনোদন সংক্রান্ত অনুষ্ঠানমালা প্রচার করে আসছে চ্যানেলটি। চ্যানেলটি নেপালি ঘরোয়া ফুটবল লিগের বিভিন্ন টুর্নামেন্ট সরাসরি সম্প্রচার করেছে। তাছাড়া, চ্যানেলটি সাফ অনূর্ধ্ব ১৫ ফুটবল টুর্নামেন্টও সম্প্রচার করেছে।
এপি১ টিভি

এপি১ টিভি একটি টেলিভিশন চ্যানেল, যার মালিক অন্নপূর্ণা মিডিয়া গ্রুপ। চ্যানেলটি যাত্রা শুরু করে ৩১ মার্চ, ২০১৭ তারিখে। চ্যানেলটির চেয়ারম্যান ক্যাপ্টেন রামেশ্বর থাপা। চ্যানেলটির পরিচালক রাজেন্দ্র শাক্য। চ্যানেলটি বিভিন্ন ধরনের অনুষ্ঠান প্রচার করে থাকে। ছবির মানের জন্য চ্যানেলটি নেপালব্যাপী ব্যাপক জনপ্রিয়তা অর্জন করেছে।
চৈতি ঘোষাল

চৈতি ঘোষাল একজন ভারতীয় বাঙালি চলচ্চিত্র এবং টেলিভিশন অভিনেত্রী। তিনি "জামাই রাজা" ধারাবাহিক নাটকের বিবি চরিত্রের জন্য পরিচিত। তিনি অনেক চলচ্চিত্র ও নাটকে অভিনয় করেছেন। তিনি থিয়েটারে ও কাজ করেছেন।
তার পিতা পরিচালক ও অভিনেতা শ্যামল ঘোষাল। তারা পাঁচ ভাই বোন। যার এক বোন মিতালি ঘোষাল। ছেলে অমর্ত্য রায়। তার স্বামী ও ছেলে দুজনই অভিনয়ের সাথে জড়িত। তিনি শিক্ষা গ্রহণ করেছেন গোখলে মেমোরিয়াল গার্লস কলেজ-এ।
টোলোনিউজ

টোলো নিউজ (ফার্সি/পশতু: ) আফগানিস্তানের প্রথম সংবাদভিত্তিক চ্যানেল, যার মালিক মবি গ্রুপ। চ্যানেলটি ২০১০ সালে যাত্রা শুরু করে। এর ভগ্নি চ্যানেল হল টোলো টিভি এবং লেমার টিভি।
চ্যানেলটি আফগানিস্তানে ও আফগানিস্তানের বাইরে প্রবাসী আফগানদের জন্য আফগানিস্তানের ও বহির্বিশ্বের খবর প্রচার করে থাকে।
কুর্দস্যাট

কুর্দস্যাট ব্রডকাস্টিং কর্পোরেশন ইরাকের দ্বিতীয় কুর্দি স্যাটেলাইট চ্যানেল। চ্যানেলটির মালিক প্যাট্রিয়টিক ইউনিয়ন অব কুর্দিস্তান। চ্যানেলটি যাত্রা শুরু করে ২০০০ সালে।
চ্যানেলটি কুর্দি ভাষায় অনুষ্ঠান প্রচার করে থাকে। তাছাড়া, ফার্সি ও আরবি ভাষার কিছু অনুষ্ঠানও প্রচার করে থাকে। প্রথম উপসাগরীয় যুদ্ধের পরে প্রতিষ্ঠিত হওয়া, কুর্দস্যাট কুর্দিস্তানের কুর্দি উপগ্রহ স্টেশনগুলির একটি ছিল।
কুর্দিস্তান টিভি

কুর্দিস্তান টিভি ইরাকের প্রথম কুর্দি ভাষার স্যাটেলাইট টিভি চ্যানেল। চ্যানেলটি যাত্রা শুরু করে ১৯৯৯ সালে। চ্যানেলটিত মালিক কুর্দিস্তান গণতান্ত্রিক দল। চ্যানেলটি প্রধানত কুর্দি ভাষায় অনুষ্ঠান সম্প্রচার করে।
এটি ইউরোস্যাটের মাধ্যমে ইউরোপ, পশ্চিম এশিয়া এবং উত্তর আফ্রিকা, এবং গ্যালাক্সি ১৯-এর মাধ্যমে উত্তর আমেরিকায় সম্প্রচার করে।
কুর্দি ভাষা ছাড়াও, কুর্দিস্তান টিভি অনলাইনে আরবি এবং তুর্কি ভাষায় সংবাদ পরিবেশন করেন। কুর্দিস্তান টিভির ইউরোপীয় অফিস নেদারল্যান্ড এবং জার্মানি ভিত্তিক।
লক্ষ্মীপুর জেলার শিক্ষা প্রতিষ্ঠানের তালিকা

বাংলাদেশের লক্ষ্মীপুর জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
মেড ইন চায়না (২০১৯-এর চলচ্চিত্র)

মেড ইন চায়না আসন্ন ভারতীয় হিন্দি চলচ্চিত্র যার পরিচালক হলেন মিখিল মুসালে। চলচ্চিত্রটির প্রযোজক দীনেশ ভিজান। চলচ্চিত্রটিতে অভিনয় করেছেন রাজকুমার রাও, মৌনী রায়, বোমান ইরানি প্রমুখ। চলচ্চিত্রটি ২০১৯ সালের ২৫ অক্টোবর মুক্তি পায়।
চলচ্চিত্রটির চিত্রগ্রহণ অনুষ্ঠিত হয় চীন ও আহমেদাবাদে। ২০১৮ সালের সেপ্টেম্বর মাস থেকে চলচ্চিত্রটির মুখ্য চিত্রগ্রহণ আরম্ভ হয়। ২০১৯ সালের মে মাসের শেষের দিকে চলচ্চিত্রটির চিত্রগ্রহণ সম্পন্ন হয়।
পল উইনফিল্ড

পল এডওয়ার্ড উইনফিল্ড (Paul Edward Winfield; ২২ মে ১৯৩৯ - ৭ মার্চ ২০০৪) ছিলেন একজন মার্কিন অভিনেতা। তিনি "সাউন্ডার"(১৯৭২) ছবিতে লুইজিয়ানার এক বর্গাচাষী চরিত্রে অভিনয় করে খ্যাতি অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ১৯৭৮ সালে তিনি "কিং" টিভি মিনি ধারাবাহিকে কাজ করে একটি এমি পুরস্কারের মনোনয়ন লাভ করেন। তিনি মোট পাঁচটি এমি পুরস্কারের মনোনয়ন পান, এবং ১৯৯৪ সালে "পিকেট ফেন্সেস"-এর জন্য একটি পুরস্কার জয় করেন।
শামীম আহমেদ রনি

শামীম আহমেদ রনি (জন্ম: ২৪ অক্টোবর ১৯৮৬) হচ্ছেন একজন বাংলাদেশী চলচ্চিত্র পরিচালক ও চিত্রনাট্যকার। তার ২০১৬ সালে "মেন্টাল" চলচ্চিত্রের মাধ্যমে পরিচালক হিসাবে অভিষেক ঘটে। তার কয়েকটি উল্লেখযোগ্য চলচ্চিত্র হলো "মেন্টাল" (২০১৬), "বসগিরি" (২০১৬), "ধ্যাততেরিকি" (২০১৭), "রংবাজ" (২০১৭), "শাহেনশাহ" (২০১৯) ইত্যাদি।
রনি পরিচালিত মুক্তিপ্রাপ্ত প্রথম চলচ্চিত্র হচ্ছে "মেন্টাল", এটি ২০১৬ সালে মুক্তি পায়। চলচ্চিত্রটি পরিচালনার পাশাপাশি চিত্রনাট্যও লিখেছেন রনি। এই চলচ্চিত্রের মাধ্যমে বাংলাদেশ চলচ্চিত্র শিল্পে পরিচালক হিসেবে অভিষেক হয় তরুণ এই নির্মাতার।
চিনিওট জেলা

চিনিওট জেলা (পাঞ্জাবি এবং ), ২০০৯ সালের ফেব্রুয়ারিতে গঠিত পাঞ্জাব প্রদেশের ৩৬তম জেলা। তবে পূর্বে এটি ঝং জেলা একটি তহসিল ছিল।
সিন্ধু উপত্যকা সভ্যতার সময় বনভূমির জন্য চিনিওট অঞ্চল ছিল একটি কৃষি সমৃদ্ধ অঞ্চল। বৈদিক যুগে ইন্দো-আর্য সংস্কৃতির কর্তৃক চিহ্নিত যেটি মধ্য এশিয়া থেকে স্থানান্তরিত হয় এবং পাঞ্জাব অঞ্চলে বসতি স্থাপন শুরু করে। কম্বোজ, দারাদাস, কাইকায়েস, মাদ্রাজ, পাড়াবাস, যৌদিয়াস, মালাবাস ও কুরুস জাতি আক্রমণ করেছিলেন কিন্তু তারাই প্রাচীন পাঞ্জাব অঞ্চলে বসতি স্থাপন করেছিলেন এবং শাসন করেছিলেন।
১৯৯৮ সালের আদমশুমারীর হিসাব অনুযায়ী, চিনিওট তহসিলের জনসংখ্যার প্রায় ৯৬.৪% জন পাঞ্জাবীকে প্রথম ভাষা বা মাতৃভাষা হিসেবে ব্যবহার করে থাকে এবং বাকী ২.৪% উর্দু ভাষা ব্যবহার করে থাকে।,
ফয়সালাবাদ জেলা

ফয়সালাবাদ জেলা (১৯৭৯ সাল পর্যন্ত লায়ালপুর জেলা ছিল) (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,০২৯,৫৪৭ জন এর মত, যার মধ্যে থেকে প্রায় ৪২% ছিল ফয়সালাবাদ শহরে বসবাসকারী। এটি করাচী এবং লাহোর পরে পাকিস্তানের তৃতীয় বৃহত্তম শহর।
২০০০ সালে বিভাগগুলি বিলুপ্ত না হওয়ার আগ পর্যন্ত এটি ফয়সালাবাদ বিভাগের একটি অন্যতম অংশ ছিল।
২০০৫ সাল থেকে, ফয়সালাবাদটি শহরটি জেলা হিসাবে পুনরায় গঠিত হয়েছিল এবং ৮টি তহসিলে পৌর প্রশাসন (বা শহর) রয়েছে।
উজরিপোর্ট টিভি

উজরিপোর্ট টিভি উজবেকিস্তানের একটি বেসরকারি টিভি চ্যানেল। চ্যানেলটি উজবেকিস্তানে ২৮ এপ্রিল, ২০১৪ তে যাত্রা শুরু করে। চ্যানেলটির মালিক বেসরকারি উজবেক সংবাদসংস্থা "উজরিপোর্ট"। চ্যানেলটি রুশ, উজবেক ও ইংরেজি ভাষায় সম্প্রচার কার্যক্রম প্রচার করে থাকে। চ্যানেলটি উজবেকিস্তানে ফিফা বিশ্বকাপ ২০১৮ সম্প্রচার করেছিল। এছাড়াও, চ্যানেলটি উজবেকিস্তানে উয়েফা চ্যাম্পিয়নস লিগ, উয়েফা ইউরোপা লিগ ও উয়েফা ইউরোপিয়ান বাছাইপর্বের সম্প্রচার সত্ত্ব লাভ করেছে।
সূর্যবংশী

সূর্যবংশী হলো একটি হিন্দি ভাষার চলচ্চিত্র। চলচ্চিত্রটির পরিচালক হলেন রোহিত শেট্টি এবং এটি যৌথভাবে প্রযোজনা করছে করণ জোহরের ধর্ম প্রোডাকশনস ও কেপ অব গুড হোপ ফিল্মজ। চলচ্চিত্রটি পরিবেশনার দায়িত্বে আছে রিলায়েন্স এন্টারটেইনমেন্ট। চলচ্চিত্রটির ফার্স্ট লুক প্রকাশিত হয় ২০১৯ সালের ৫ মার্চ।
ঝং জেলা

ঝং জেলা (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। ঝং শহর হচ্ছে ঝং জেলার প্রধান রাজধানী শহর। ২০০৯ সালে চিনিওট জেলা থেকে চিনিওট তহসিল পৃথক করে গঠন করা হয়।
জেলাটি ৪টি উপজেলা (বা তহসিল) নিয়ে গঠিত হয়েছে:
১৯৯৮ সালের আদমশুমারীর হিসাব অনুযায়ী, ঝং এবং শর্কট তহসিলের জনসংখ্যার প্রায় ৯৫% জনগণ পাঞ্জাবী ভাষাকে মাতৃভাষা হিসেবে ব্যবহার করে থাকে। এছাড়াও বাকী ৩.৮% লোকজন উর্দু ভাষায় কথা বলে থাকেন।
টোবা টেক সিং জেলা

টোবা টেক সিং জেলা () পাকিস্তানের পাঞ্জাব প্রদেশের একটি অন্যতম জেলা। এটি ৩০°৩৩' থেকে ৩১°২' ডিগ্রী উত্তর অক্ষাংশের মধ্যে অবস্থিত এবং ৭২°০৮' থেকে ৭২°৪৮' ডিগ্রী দ্রাঘিমাংশ অবস্থান করছে। ১৯৮২ সালে এটি একটি পৃথক জেলা হিসেবে আত্মপ্রকাশ করে।
শহর ও জেলাটির নাম একজন শিখ ধর্মীয় ব্যক্তিত্ব তেক সিং এর নামে নামকরণ করা হয়।
টোবা টেক সিং জেলা প্রশাসনিক ৪টি তহসি এবং ৮২টি ইউনিয়ন পরিষদ নিয়ে গঠিত হয়েছে:
গুজরানওয়ালা জেলা

গুজরানওয়ালা জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা।
১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৩,৪০০,৯৪০ জন এর মত, যার মধ্যে থেকে প্রায় ৫১% শহুরে বসবাসকারী জনসংখ্যা ছিল। বর্তমানে এখানকার জনসংখ্যা প্রায় ৪,৩০৮,৯০৫ জনে পৌছে গেছে।
জেলাটিতে সবচেয়ে ব্যবহৃত সাধারণ ভাষা হচ্ছে পাঞ্জাবী, যেটি ১৯৯৮ সালের আদমশুমারি অনুসারে ৯৭% জনসংখ্যার প্রথম ভাষা মাতৃভাষা ছিল, এছাড়াও অন্যান্য ১.৯% লোজ উর্দু ভাষা ব্যবহার করে থাকে।
গুজরাওয়ালা হচ্ছে বাস্তবে একটি শহরে জেলা। জেলাটি নিম্নলিখিত তহসিল বিভক্ত:
এছাড়াও, এই তহসিলের অধীনে নিম্নলিখিত শহরগুলি রয়েছে:
মুন্তাখাব হাদিস

মুন্তাখাব হাদীস হল মুহাম্মদ ইউসুফ কান্ধলভি কর্তৃক আরবিতে লিখিত হাদীসের একটি সংকলন। এই সংকলনটি ছয়টি গুণের উপর করা হয়েছে যেমনঃ কালিমায়ে তাইয়্যেবা, নামায, এলেম ও যিকির, একরামে মুসলিম, এখলাসে নিয়ত এবং দাওয়াত ও তাবলীগ। আর অতিরিক্ত একটি অধ্যায় "অহেতুক কথাবার্তা ও অনর্থক কাজকর্ম থেকে বাঁচিয়া থাকা"।উক্ত গ্রন্থের বিবৃতি তাবলীগ জামাআত উদ্ধৃতি হিসেবে দিয়ে থাকে এবং সোগুলো বাস্তবায়ন করার চেষ্টা করে থাকে। বর্তমানে এর নামকরণ করা হয়েছে ছয় সিফাত। বইটির বর্তমান সংসকরণটি লিখেছেন লেখকের নাতি মুহাম্মদ সাদ কান্ধলভি, যিনি বইটির উর্দু অনুবাদও করেন। গ্রন্থটি তাবলিগ জামাতে অতি জনপ্রিয় ও সেখানে ব্যাপকভাবে ব্যবহৃত হয়।
জাহানারা (টেলিভিশন ধারাবাহিক)

জাহানারা ( ) একটি বাংলা টেলিভিশন সোপ অপেরা যা ৩ সেপ্টেম্বর ২০১৮ তে প্রিমিয়ার হয় এবং প্রচারিত হয় কালার্স বাংলায় । এটি অ্যাক্রোপোলিস এন্টারটেনমেন্টস প্রাইভেট লিমিটেড দ্বারা প্রযোজিত। এতে সুরঞ্জনা রায় , শ্বেতা মিশ্র এবং ভিকি দেব প্রধান ভূমিকায় অভিনয় করেছেন এবং অন্যান্য ভূমিকায় অভিনয় করেছেন শ্রাবণী বনিক , আনন্দ ঘোষ এবং সুমিত সমাদ্দার । এছাড়াও এ সিরিয়াল পায়েল দে এর প্রত্যাবর্তনকে চিহ্নিত করে, যাকে আগে জি বাংলার তবু মনে রেখো এবং স্টার জলসার অর্ধাঙ্গিনীতে দেখা গেছে। সিরিয়ালটি একটি মুসলিম পরিবার এবং তিন তালাকের উপর ভিত্তি করে। এটি সোমবার থেকে শুক্রবার রাত ৯ টায় প্রচারিত হয়। এটিকে হিন্দিতে ডাব করা হয়, যা জাহানারা নামে ১০ ডিসেম্বর ২০১৮ থেকে ৮:৩০ মিনিটে রিশতে ইউকে চ্যানেলে প্রচারিত হয়।
দুই বোন যখন প্রতারণাপূর্ণ বিয়ের ফাঁদে পড়ে, তখন কি একই লোকের সাথে তাদের বিয়ে হয়? একটি প্রগতিশীল সমাজের পশ্চাদপসরণের বিরুদ্ধে তৈরি, এটি জাহানারা ও রুবিনার গল্প যারা 'তিন তালাক' এর দীর্ঘ প্রতিষ্ঠিত ব্যবস্থার বিরুদ্ধে সিদ্ধান্ত নেয়। সর্বত্র ছদ্মবেশী নারীদের জন্য ন্যায়বিচার চাওয়া, স্বাধীনতার পথে জাহানারা ও রুবিনার যাত্রা পথ প্রতি পদে বিপদ ও বিপর্যয়ে ভরা।
গল্পটি ধার্মিক কিন্তু প্রগতিশীল মুসলিম নিযামউদ্দিন শেখের । তিনি তার ধর্মের রক্ষণশীলতার বিরুদ্ধে। তার দুই মেয়ে আছে- রুবিনা ও জাহানারা যারা বিভিন্ন প্রকৃতির। জাহানারা, একজন আইনজীবী,যারা তিন তালাকের শিকার মহিলাদের জন্য সে যুদ্ধ করছে। অন্যদিকে রুবিনা আব্দুল খানের পুত্র আশরাফকে বিয়ে করে, যে একজন ধনী ও প্রভাবশালী ব্যক্তি। আশরাফ জাহানারাকে পছন্দ করে এবং রুবিনাকে তালাক দেয়। এরপরে কি হবে?
শয়তান (২০১৭-এর চলচ্চিত্র)

শয়তান ("রাজ এ শয়তান" নামেও পরিচিত) একটি ভারতীয় হিন্দি ভাষার ভৌতিক চলচ্চিত্র, যেটি "ফেইথ পিকচার্স" এর ব্যানারে নির্মিত হয়েছে। চলচ্চিত্রটির মাধ্যমে বাংলাদেশি অভিনেতা নিরব এর বলিউডে অভিষেক ঘটে। চলচ্চিত্রটির নাম পূর্বে "বালা" রাখা হয়েছিল।
চলচ্চিত্রটি কালো জাদু সম্পর্কিত একটি সত্যি ঘটনা অবলম্বনে বানানো।
শ্রমণ জৈন

শ্রমণ জৈন একজন ভারতীয় অভিনেতা যিনি মূলত ছোটপর্দায় কাজ করে থাকেন।
শ্রমণ জৈন "আদালত" "সাস বিনা শ্বশুরাল", "ছঞ্চন", "দাদাগিরি" ও "কমেডি ক্লাসেস" এর মতো ধারাবাহিকে অভিনয় করেছেন। এছাড়া, "মেরে আঙনে মেঁ" ও "ত্রিদেবিয়াঁ"'র মতো ধারাবাহিকেও দেখা গিয়েছে তাকে।
"আদালত" ধারাবাহিকে কেডি পাঠকের সহকারী চরিত্রে অভিনয়ের আগে তিনি "সাস বিনা শ্বশুরাল" ধারাবাহিকে প্রাচীন চরিত্রে অভিনয়ের মাধ্যমে পরিচিতি পান। "দেশি বয়েজ" চলচ্চিত্রের মাধ্যমে বড়পর্দায় অভিষেক ঘটে তার।
মানজার-এ-ইসলাম

মাদ্রাসা মানজার-এ-ইসলাম (), যা জামিয়া রিজভীয়া মানজার-এ-ইসলাম নামেও পরিচিত, এটি একটি ভারতের ইসলামী শিক্ষালয়। এটি ভারতের বেরেলীতে ১৯০৪ সালে আহমদ রেজা খান বেরলভী কর্তৃক প্রতিষ্ঠিত হয়।
২০০৪ সালে এটি তার ১০০তম বার্ষিকী উদযাপন করে। এই উপলক্ষ্যে মাসিক পত্রিকা আলা হযরতে প্রকাশনার একটি সিরিজ সূচিত করা হয়েছিল যার প্রধান সম্পাদক সোবহান রেজা খান সোবহানী মিয়া।
জায়গা স্বল্পতার পরিপ্রেক্ষিতে মাদ্রাসাটিকে উন্নত করার পরিকল্পনাও তৈরি করেন তিনি।
নকী আলী খান ১৮৭২ সালে মিসবাহুল তাহজীব নামে একটি আরবি মাদ্রাসা প্রতিষ্ঠা করেন। যা পরে মিসবাহ-উল-উলূম নামে পরিচিত হয়। ১৮৯৪ সালে পলিয়াতুল উলুম আরবি মাদ্রাসা নামে আরও একটি মাদ্রাসা প্রতিষ্ঠিত হয়। কিন্তু সে সময়ের এসব মাদ্রাসা নিয়মিত জামিয়া মাদ্রাসার (বিশ্ববিদ্যালয়) মতো কাজ করেনি। আহমদ রেজা খান বেরলভী তার বন্ধু সৈয়দ আমীর আহমদ এবং শিষ্য যুফারুদ্দীন বিহারির অনুরোধে একটি নতুন মাদ্রাসা প্রতিষ্ঠা করেন।
ভারতের উত্তর প্রদেশের বেরেলী জেলায় এই প্রতিষ্ঠানটি অবস্থিত। ‎
অর্চনা ভট্টাচার্য্য

অর্চনা ভট্টাচার্য (জন্ম ১৯৪৮) একজন ভারতীয় পদার্থবিজ্ঞানী। তিনি আইনোস্ফিয়ারিক পদার্থবিজ্ঞান, ভূচৌম্বকীয়, এবং মহাকাশ পারিপার্শ্বিক অবস্থা বিষয়ে বিশেষজ্ঞ এবং মুম্বাই ইন্ডিয়ান ইনস্টিটিউট অফ জিওম্যাগনেটিসমের ডাইরেক্টর। 
অর্চনা যথাক্রমে ১৯৬৭ এবং ১৯৬৯ সালে দিল্লি বিশ্ববিদ্যালয় থেকে পদার্থবিজ্ঞানের বিএসসি (সান্মানিক) এবং এমএসসি সম্পন্ন করেন। তিনি জাতীয় বিজ্ঞান প্রতিভা (১৯৬৪-৬৯) বৃত্তি প্রাপ্ত ছিলেন। তিনি নর্থ ওয়েস্টার্ন ইউনিভার্সিটি থেকে পদার্থবিজ্ঞানের পিএইচডি ডিগ্রী অর্জন করেন (শ্লেষিত থেওরেটিকাল কন্ডেন্সেড পদার্থবিজ্ঞানের ক্ষেত্রে কাজ করেন। 
অর্চনা ইন্ডিয়ান ইনস্টিটিউট অফ জিওোম্যাগনেটিজম (আইআইজি), মুম্বাইয়ে ১৯৭৮ সালে যোগ দেন। তিনি ১৯৮৬-৮৭-এর সময় উর্বানা-চ্যাম্পিয়ন ইলিয়নিস বিশ্ববিদ্যালয়ের সাথে কাজ করেন এবং ১৯৯৮-২০০০ সালে মার্কিন যুক্তরাষ্ট্রে ম্যাসাচুসেটস-এর এয়ার ফোর্স রিসার্চ ল্যাবরেটরিতে তিনি সিনিয়র এনআরসি রেসিডেন্ট রিসার্চ অ্যাসোসিয়েট ছিলেন। তিনি ২০০৫-২০১০ সালে আইআইজি পরিচালক ছিলেন। বর্তমানে, তিনি আইআইজিতে এমারিটাস বিজ্ঞানী।
কলিঙ্গ টিভি

কলিঙ্গ টিভি একটি ওড়িয়া ভাষার সংবাদভিত্তিক বেসরকারি চ্যানেল। ২০১৫ সালের এপ্রিল মাসে চ্যানেলটি চালু হয়।
চ্যানেলটির কার্যক্রম ভারতের ওডিশা রাজ্যের ভুবনেশ্বর থেকে পরিচালিত হয়।
গৌরব রায় চৌধুরী

গৌরব রায় চৌধুরী একজন ভারতীয় অভিনেতা যিনি শুভ দৃষ্টি এবং 'তোমায় আমায় মিলে' সহ বেশ কয়েকটি বাংলা টেলিভিশন সিরিয়াল করেছেন। তিনি বর্তমানে জি বাংলার ত্রিনয়নী (টেলিভিশন ধারাবাহিক) ধারাবাহিকে অভিনয় করেছেন।
অভিনয় থিয়েটারে শুরু করেছিলেন। গৌরব সর্বদা অভিনয় সম্পর্কে উৎসাহী ছিলেন । অভিনেতা হওয়ার ইচ্ছে নিয়ে গৌরব ও তার বন্ধু টালিগঞ্জে এসেছিলেন। কিন্তু দুর্ভাগ্যবশত তারা একজন জালিয়াতের প্রতারণার শিকার হন, যিনি নিজেকে টালিউডের একটি বড় ব্যক্তি দাবি করেছিলেন। তরুণ গৌরবের হৃদয় ভেঙে যায়। কিন্তু তিনি হাল ছাড়েন নি । অভিনেতা হিসাবে নিজেকে তৈরি করা শুরু করেন এবং অভিনেতা,কৌশিক সেনএর থিয়েটার দলে অভিনয় দক্ষতা গড়ে তোলার জন্য যোগ দেন। থিয়েটার গ্রুপে থাকার সময়, গৌরব কৌশিকের মা চিত্রার ঘনিষ্ঠ‌ ছিলেন, যিনি একজন অভিজ্ঞ অভিনেত্রী। তিনি তাকে উৎসাহ দিতেন। একজন অভিনেতা হিসাবে সংগ্রাম করার পর, গৌরব এখন টেলিভিশনে বেশ সফল হয়েছেন । কিন্তু তারপরেও তিনি নিজেকে নায়ক মানতে রাজি নন, যদিও তার অনেক ভক্ত অনুরাগী রয়েছে। বরং নিজেকে একজন অভিনেতা বলতে খুশি তিনি, যিনি আরও কাজের জন্য ক্ষুধার্ত।বর্তমানে রাজ চক্রবর্তীর চলচ্চিত্র "শেষ থেকে শুরু"র জন্য শুটিং করছেন।তার প্রথম চলচ্চিত্র অমর প্রেম(২০১৬)। সানন্দা টিভিতে তার প্রথম টিভি সিরিয়াল অল্প প্রেমের গল্প‌। তার পরে তিনি একাধিক টিভি সিরিয়াল করেছেন । স্টার জলসার "ভালোবাসা.কম", "বিধির বিধান", মহুয়া বাংলাতে "খুশি", জি বাংলাতে "কাছে আয় সই" প্রভৃতি। তার অভিনীত জনপ্রিয় টিভি চরিত্র ছিল কাছে আয় সই (২৯ এপ্রিল ২০১৩ - ২২ এপ্রিল ২০১৪) এর রূপ,তোমায় আমায় মিলের(১১ মার্চ, ২০১৩ - ২০ মার্চ, ২০১৬) নিশীথ ঘোষ, শুভ দৃষ্টির শুভজিত মুখার্জী‌।
মাইকেল জে. স্মিথ

মাইকেল জন স্মিথ (; জন্ম: ৪ জানুয়ারি, ১৯৪২ - মৃত্যু: ১২ নভেম্বর, ২০০৪) মিডলসেক্সের এনফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৭৪ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যানের ভূমিকায় অবতীর্ণ হতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন মাইক স্মিথ নামে পরিচিত মাইকেল জে. স্মিথ।
প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে উদ্বোধনী ব্যাটসম্যান হিসেবে খেলতেন। এ পর্যায়ে বিখ্যাত ইংরেজ ক্রিকেট তারকা মাইক ব্রিয়ারলির সাথে ব্যাটিং উদ্বোধনে নেমে প্রভূতঃ সফলতা পেয়েছিলেন। ১৯৫৯ থেকে ১৯৮০ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে ৩১.৬৫ গড়ে ১৯,৮১৪ রান তুলেছিলেন। তন্মধ্যে, ৪০টি শতরানের ইনিংস খেলেন। ১৯৬৭ সালে ওল্ড ট্রাফোর্ডে ল্যাঙ্কাশায়ারের বিপক্ষে ব্যক্তিগত ১৮১ রানের ইনিংস খেলেন। ডানহাতে সুন্দর ব্যাটিংয়ের পাশাপাশি স্লো বামহাতি বোলিংয়ের সাহায্যে ৩২.৭৩ গড়ে ৫৭ উইকেট দখল করেছিলেন। মাঠে অবস্থান করে ২১৮টি ক্যাচও তালুবন্দী করেছেন।
কোন টেস্ট খেলায় অংশগ্রহণের সুযোগ পাননি মাইকেল স্মিথ। তবে, ১৯৭৩ থেকে ১৯৭৪ সাল পর্যন্ত ইংল্যান্ডের পক্ষে পাঁচটিমাত্র একদিনের আন্তর্জাতিকে অংশগ্রহণ করার সুযোগ ঘটেছিল তার।
মাইক ব্রিয়ারলি তার ‘দি আর্ট অব ক্যাপ্টেনসি’ শীর্ষক গ্রন্থে মাইকেল স্মিথ প্রসঙ্গে সবিশেষ আলোকপাত করেছেন। ইনিংস খেলার প্রাক্কালে সাজঘরে শেষ-মুহুর্ত পর্যন্ত আয়নার সামনে ব্যাট হাতে নিয়ে অনুশীলন কর্ম চালিয়ে যেতেন। ছাদের দিকে তাকিয়ে মুখে বলকে কাল্পনিকভাবে আহ্বান করে রক্ষণাত্মক ভঙ্গিমায় ব্যাট হাতে মোকাবেলায় অগ্রসর হতেন।
ক্রিজ থেকে ব্যাট বগলে পুরে নিয়ে চলে আসার সময় তাকে বলতে শোনা যেত, আপনি কখনো বোলারদেরকে বিশ্বাস করবেন না। প্রত্যেক বছরই তারা নিত্য-নতুন কৌশল উদ্ভাবন করছে ও কিছুর উন্নয়ন ঘটাচ্ছে।
খেলোয়াড়ী জীবন থেকে অবসর গ্রহণের পর ১৯৯৪ সালে মিডলসেক্সের পক্ষে স্কোরার হিসেবে নিযুক্ত হন। সর্বমোট ২২ মৌসুমে লর্ডস ক্রিকেট গ্রাউন্ডের কর্মকর্তা হিসেবে কাজ করেছেন।
এনফিল্ড গ্রামার স্কুলের ছাত্র ছিলেন মাইকেল স্মিথ। ব্যক্তিগত জীবনে দুইবার বৈবাহিক সম্পর্ক স্থাপন করেন। তিন কন্যা - ডেবি, লিব্বি, এমা ও এক পুত্র - জোনাথনের জনক ছিলেন তিনি। ১২ নভেম্বর, ২০০৪ তারিখে মিডলসেক্সের এনফিল্ডে ৬২ বছর বয়সে মাইকেল স্মিথের দেহাবসান ঘটে।
ত্রিনয়নী (টেলিভিশন ধারাবাহিক)

ত্রিনয়নী একটি ভারতীয় ধারাবাহিক যা ৪ মার্চ ২০১৯ থেকে ২৬ জুলাই ২০২০ পর্যন্ত জি বাংলায় প্রচারিত হয়েছিল।
দীপ্ত বিদেশ থেকে ভারতে আসে। সে তার সৎ মা এবং সৎ ভাইদের ভালোবাসে, কিন্তু তারা তাকে একেবারে পছন্দ করে না। তারা শুধু তার বাবার জন্য, তাকে সহ্য করে। এক দিন, ত্রিনয়নীর সাথে তার দেখা হয় এবং সবকিছু পাল্টে যায়। সিরিয়ালে ত্রিনয়নীর ভবিষ্যত দেখতে পাওয়ার ক্ষমতা আছে। সে মনে করে এটি একটি আশীর্বাদ, কিন্তু‌ গ্রামবাসী তা বিশ্বাস করতে চায় না।
গুজরাত জেলা

গুজরাত বা গুজরাট (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা।
গুজরাত একটি প্রাচীন জেলা হিসাবে পরিচিত, যেখানে ২টি বিখ্যাত ঝিলাম নদী ও চিনাব নদী রয়েছে। ভৌগোলিক অবস্থান অনুযায়ী জেলাটির উত্তরপূর্বে মিরপুর জেলা, উত্তর-পশ্চিমে ঝিলাম নদীকে ঝিলাম জেলা থেকে পৃথক করেছে। এছাড়াও দক্ষিণ-পূর্বে চিনাব নদী, যেটি গুজরানওয়ালা জেলা ও সিয়ালকোট জেলার থেকে এবং পশ্চিমের মান্দি বাহাউদ্দিন জেলাকে আলাদা করেছে। গুজরাত জেলাটি ৩,১৯২ বর্গ কিলোমিটার এলাকা জুড়ে অবস্থান এবং এখানে ঐতিহাসিক গ্রাম ও শহরগুলি অন্তর্ভুক্ত রয়েছে; যেমন: কথলা চিনাব, বর্ণালি, জালালপুর জাতান, চাকদিনা, কর্ণানা, কুঞ্জহ, সেহনা, ভাগওয়াল ও লালমুস।
জেলা প্রশাসনিকভাবে ৪টি তহসিলে বিভক্ত, যার নাম হচ্ছে:
প্রাথমিক এবং মাধ্যমিক পর্যায়ে গুজরাতে মোট ১,৪৭৫ সরকারি বিদ্যালয় রয়েছে। এই সরকারী স্কুলগুলির মধ্যে প্রায় ৬০ শতাংশ (৮৮৯ টি বিদ্যালয়) মেয়েদের জন্য বরাদ্দকৃত। সর্বশেষ পাওয়া তথ্য অনুযায়ী, ৩২৩,০৫৮ জন শিক্ষার্থী এই সকল সরকারি স্কুলে পড়াশোনা করছেন এবং ১০,৫৮১ জন শিক্ষক এই স্কুলে শিক্ষকতা করছেন।
নিশির ডাক

নিশির ডাক ( ) একটি ভারতীয় বাংলা টেলিভিশনের অতিপ্রাকৃত সোপ অপেরা ।৩ ডিসেম্বর ২০১৮-এ বাংলা সাধারণ বিনোদন চ্যানেল কালার্স‌ বাংলায় এর সম্প্রচার শুরু হয়। ডিজিটাল প্ল্যাটফর্ম ভুট এ এটি পাওয়া যায়। এটি শ্রী ভেঙ্কটেশ ফিল্মসের প্রযোজিত। এতে স্বৈরিতি ব্যানার্জি, টুম্পা ঘোষ এবং সৌম্য ব্যানার্জি প্রধান ভূমিকায় অভিনয় করেছেন।
শ্রীময়ী ও তার স্বামী নিজেদের বিয়ের দিন ফেরার পথে একটি ভয়ানক ও পরিত্যক্ত কালীমন্দিরের সামনে ফুটফুটে ছোট্ট মেয়ে তারাকে খুঁজে পায়। তারাকে দু'জনে মেয়ে হিসাবে দত্তক নেয়।কিছুদিন পরে এক ভীষণদর্শন তান্ত্রিক অঘোরনাথ তাদের বাড়ির দরজায় এসে উপস্থিত হয়। সে দাবি করে তারা তার হাতে তুলে দিতে হবে। কিন্তু শ্রীময়ী কিছুতেই রাজি হয় না। সে পুলিশকে ডাকে। অঘোরনাথ হাল ছাড়ে না, সে এক নিশিকে নিজের ক্রীতদাসী বানায়।সেই নিশি নানা ছলে বলে কৌশলে শ্রীময়ীর দেওরকে নিজের প্রেমের ফাঁদে ফাঁসিয়ে বিয়ে করে বাড়ির ছোট বউ হিসাবে প্রবেশ করে। নিশি বিভিন্ন সময়ে বিভিন্ন রূপ ধারণ করে, বাড়ির লোকজনকে বিভ্রান্ত করে। তার একটাই উদ্দেশ্য, ছোট্ট তারাকে তান্ত্রিক অঘোরনাথের হাতে তুলে দেওয়া। কিন্তু তারা উপরে রয়েছে ঈশ্বরের আশীর্বাদ। ফলে নিশি বারংবার বিফল হয়। তারা নিজেকে ও নিজের নতুন পরিবারকে রক্ষা করতে থাকে।এ ভাবেই শুভ ও অশুভ শক্তির মধ্যে দ্বন্দ্বের মধ্যে দিয়ে এগিয়ে চলে গল্প। শ্রীময়ী পারবে তো অঘোরনাথ আর নিশির হাত থেকে নিজের ছোট্ট মেয়েকে রক্ষা করতে।
পূর্বে, বাংলায় অনেকে একে অপরকে বলতো, এক ডাকে সাড়া দিতে নেই, ওটা আসলে নিশির ডাক- এরকম আরও কত কী।… এগুলি আসলে সবই কুসংস্কার, ভ্রান্ত ধারণা। এই অন্ধ বিশ্বাসকে সম্বল করেই টিভির পর্দায় এই ধারাবাহিক নির্মাণ করা হয়।
লিলি চক্রবর্তী (কবি)

লিলি চক্রবর্তী, (জন্ম ১৫ জানুয়ারি, ১৯৭২) একজন ভারতীয় গজল গায়িকা, বাঙ্গালী কবি এবং সুরকার। তার রচনাগুলির মধ্যে রয়েছে ছোট গল্প গুচ্ছ (২০০৯) এবং কবি একাকিত্ব (২০০৯) এবং ছন্দে কাব্য (২০১০)। ২০০৯ সালে, তার অ্যালবাম, জানলে-এ-দিল, ভারতের প্রথম ডিজিটাল ভাবে প্রকাশ হওয়া অ্যালবাম।
অগ্রণী ব্যাংক ক্রিকেট ক্লাব

অগ্রণী ব্যাংক ক্রিকেট ক্লাব একটি বাংলাদেশি ক্রিকেট দল যারা ঢাকা প্রিমিয়ার লিগের ২০১৭-১৮ মৌসুমে অংশ নিয়েছিল।
ক্লাবটি অগ্রণী ব্যাংকের মালিকানাধীন। এটি বাংলাদেশের ইতিহাসে সবচেয়ে পুরোনো ক্রিকেট ক্লাবের মধ্যে অন্যতম। দেশ স্বাধীনের পর আয়োজিত প্রথম ঘরোয়া ক্রিকেট লিগে অংশ নিয়েছিল দলটি।
ঢাকা প্রিমিয়ার ডিভিশন ক্রিকেট লিগ লিস্ট এ মর্যাদা পাবার পর প্রথমবারের মত তারা অংশ নেয় ২০১৭-১৮ মৌসুমে। তারা ২০১৬-১৭ মৌসুমের ঢাকা প্রথম বিভাগ লিগের গ্রুপ এ তে প্রথম স্থান অধিকারের মাধ্যমে ঢাকা প্রিমিয়ার লিগের ২০১৭-১৮ মৌসুমের আসরে অংশ নিতে পেরেছিল। কিন্তু, তারা টুর্নামেন্টে ১২ দলের মাঝে ১১ তম স্থান অধিকার করে এবং টুর্নামেন্ট থেকে অবনমিত হয়ে যায়।
চালডাল.কম

চালডাল.কম (Chaldal.com); ২০১৩ সালে প্রতিষ্ঠিত একটি বাংলাদেশী অনলাইন মুদি এবং খাদ্য পণ্য সরবরাহকারী প্রতিষ্ঠান। ব্যবহারকারীগণ প্রতিষ্ঠানটির ওয়েবসাইট এবং মোবাইল অ্যাপ্লিকেশনের মাধ্যমে ফল এবং সবজি, মাংস এবং দুগ্ধ, মুদিপণ্য, এবং ব্যক্তিগত যত্ন ও গৃহস্থালি সামগ্রী ক্রয় করতে পারেন। বর্তমানে এটি পুরান ঢাকা এর কিছু অংশ ব্যতীত ঢাকা শহরের সকল এলাকায় সেবা প্রদান করছে।
ওয়াসিম আলীম (প্রতিষ্ঠাতা ও সিইও), জিয়া আশরাফ (প্রতিষ্ঠাতা এবং সিওও), এবং তেজাস বিশ্বনাথ (প্রতিষ্ঠাতা ও সিটিও) কর্তৃক চালডাল প্রতিষ্ঠিত হয়। প্রতিষ্ঠার পর কোম্পানিটি বিশ্বব্যাংকের আইএফসিসহ (ইন্টারন্যাশনাল ফাইন্যান্স কর্পোরেশন) বিভিন্ন মাধ্যম থেকে অর্থায়ন পেয়ে থাকে। প্রতিষ্ঠানটি তাদের ৭টি গুদামঘর থেকে গুদামজাত পণ্য সরবরাহ করে থাকে।
চালডাল.কম ২০১৫ সালের সেরা ৫০০ স্টার্টআপের তালিকায় নবম স্থান অর্জন করে। তালিকাটি করেছিল ফোর্বস ম্যাগাজিনের স্টার্টআপ এসিষ্টার ‘ওয়াই কম্বিনেটর’। এটি দ্য ডেইলি স্টার ই-বিজনেস অফ দ্য ইয়ার ২০১৭ পেয়েছে। ‘এফটি/আইএফসি ট্রান্সফরমেশনাল বিজনেস অ্যাওয়ার্ড ২০১৮’ এর তালিকায় চালডাল ডটকমের নাম উঠে আসে।
কলাবাগান ক্রীড়া চক্র

কলাবাগান ক্রীড়া চক্র একটি বাংলাদেশি ক্রিকেট ক্লাব যারা ঢাকা প্রিমিয়ার লিগের ২০১৩-১৪ মৌসুম থেকে ২০১৭-১৮ মৌসুমের আসরে অংশ নিয়েছিল।